Lebuhraya Putrajaya-Cyberjaya

Lebuhraya Putrajaya-Cyberjaya, Laluan Persekutuan  merupakan sebuah lebuh raya di Lembah Klang, Malaysia serta menjadi lebuh raya persekutuan pertama yang dirancang dalam projek Koridor Raya Multimedia (MSC). Ia menghubungkan Persimpangan Serdang di Lebuhraya Damansara-Puchong ke Lapangan Terbang Antarabangsa Kuala Lumpur (KLIA) di Sepang.

Sejarah 
Asalnya lebuh raya ini membentuk sebahagian jajaran asal Laluan Negeri Selangor  dari Puchong ke Dengkil. Pembinaan bermula pada tahun 1997 dan terbahagi kepada empat fasa. Fasa pertama bermula dari Lebuhraya Damansara-Puchong ke Persimpangan Persiaran Utara, kedua dari Persiaran Utara ke Dengkil, ketiga dari Dengkil ke Sepang dan keempat dari Sepang ke Lapangan Terbang Antarabangsa Kuala Lumpur (KLIA). Fasa 1 siap pada tahun 1999, manakala fasa 2 siap pada tahun 2001 dan fasa 3 pula pada tahun 2006. Sementara itu, fasa 4, yang menghubungkan Sepang ke KLIA, dijangka siap pada tahun 2009.

Kontroversi

Lorong motosikal berbahaya
Terdapat kritikan mengenai keadaan lorong motosikal di lebuh raya tersebut . Berbanding lebuh raya lain, terdapat banyak halangan berbahaya sepanjang beberapa bahagian lorong motosikal seperti lampu jalan yang rosak serta keadaan jalan yang tidak rata. Penunggang motosikal sering mengelak daripada menggunakan lorong motosikal disebabkan dahan pokok yang tidak dicantas sehingga menjalar ke dalam lorong, pasir di atas jalan, terowong yang gelap serta banjir kilat.

Senarai persimpangan

Rujukan 

Lebuh raya di Malaysia
Pengangkutan di Putrajaya
Pengangkutan di Selangor